Agnes Meyer

Agnes Jeanette Meyer (22. toukokuuta 1861 Helsinki - 1897 Helsinki) oli suomalainen opettaja ja lähetystyöntekijä. Hän toimi usean vuoden ajan Kiinassa Suomen Vapaakirkon lähetystyöntekijänä.

Elämäkerta
Agnes Jeanette Meyer syntyi Helsingissä 22. toukokuuta 1861. Agnesin vanhemmat olivat muuttaneet Hollannista vuonna 1860 Helsingiin. Hänen isänsä oli hollantilainen Jean Meyer (s. 22.5.1829 k. 1866) ja hänen äitinsä oli saksalainen Agnes Bertta Emilia Müller (k. 1872). Hänen vanhempansa pitivät Helsingissä Hotel de Posti -nimistä ravintolaliikettä. 

Äitinsä kuoleman jälkeen, Agnes sai muuttaa vanhempiensa tunteman saksalaisen perheen luokse. Agnes opiskeli Helsingin saksalaisessa tyttökoulussa.. Sijaisäitinsä kuoltua,  Agnes sai toimia kotiopettajana useassa perheessä maaseudulla. Maaseudulla hän tapasi joitakin Helsingissä tuntemiaan neitosia, jotka kertoivat hänelle kristillisestä uskosta ja lopulta hänestäkin tuli 19-vuotiaana kristillisen uskon tunnustaja. 

Helsingissä ollessaan Agnes  piti pyhäkoulua lapsille ja sai johtaa ruotsinkielisiä kokouksia. Tammisaaren lähetyskokouksessa 21.4.1890 päätettiin lähettää lähetystyöntekijä Kiinaan, tätä tarkoitusta varten kokouksessa kerättiin tuhannen markan pohjarahasto. Häneltä kysyttiin tahtoisiko hän lähteä lähetystyöhön ja hän asiaa harkittuaan suostui. Vapaan lähetyksen vuosikokous pidettiin Turussa 30.6.1890 ja siellä hänet nimettiin lähetystyöntekijäksi Kiinaan. Tämän jälkeen Agnes kulki monilla paikkakunnilla puhumassa Kiinan lähetyksestä. Kiinaan lähtönsä Agnes aloitti Lokakuun 4. päivänä 1890, jolloin hän lähti Helsingistä junalla Turkuun ja laivalla Ruotsin kautta Englantiin. Englannissa ollessaan Agnes sai perehtyä tarkemmin Kiinan lähetystyöhön, kuunnella opetusta lähetystyöstä ja tutustua muihin lähetystyöhön lähteviin ihmisiin. Englannista Agnes lähti laivalla kohti Kiinaa 9.1.1891 jonne hän saapui pitkän matkansa jälkeen 21.2.1891.

Lähetystyössä 
Ensimmäinen suomalainen lähetystyöntekijä Kiinassa oli Fredrik Fransonin kokouksessa 19-vuotiaana uskoon tullut Agnes Meyer, hän oli myös ensimmäinen Vapaan Lähetyksen lähettämä lähetti Kiinassa. Vuonna 1891 hyväksyttiin Kiinan läheteiksi opettajat Wilhelmiina Arpiainen (1859-1922) ja Verna Hammarên (s. 1863).  He saapuivat Kiinaan tammikuussa 1893, toimien Tshinkiangin asemalla Kiinan rannikolla 5 vuoden ajan.

Aiheesta muualla 
 Hotel de Posti

Lähteet 
 Mäkinen, Antti: Agnes Jeanette Meijer Ensimmäinen Suomesta Kiinaan lähetetty lähetyssaarnaaja,  J. Simeliuksen perillisten kirjapaino, Helsinki, 1898
 Hämelin, Eila  ja Peltoniemi,Sisko: Edelläkävijät - Vuosisata vapaakirkollista lähetystyötä, Päivä, 1990, ISBN 9516224822
 Salmensaari, S. S.; Suomen vapaakirkko, Päivä, Tampere, 1957
 Toimituskunta; Muistelmia 1889-1919, Vapaa Lähetys, Turku,  1920
 Lehto, Juho & Salmensaari, K. (toim.):  Tehkää tie erämaahan : Suomen Vapaakirkkoa sanoin ja kuvin alkuajoista nykypäiviin esittelevä juhlajulkaisu, Suomen Vapaakirkko, 1954

Viitteet

Suomen Vapaakirkon lähetyssaarnaajat
Kristinusko Kiinassa
Vuonna 1861 syntyneet
Vuonna 1897 kuolleet